ร้านนินจาชาบูสาขานี้เป็นสาขาสอง สาขาแรกอยู่ในกาดมาลินหน้ามช. สาขาสองนี้ตั้งอยู่ตรงข้ามเจเจมาร์เก๊ตตรงกาดคำเที่ยง มีที่จอดรถหน้าร้าน เปิดบริการทุกวัน 17.00 - 23.00 น. ร้านใหญ่ที่นั่งเยอะมาก บุฟเฟ่ต์ที่นี่ไม่จำกัดเวลา เริ่มที่ 169 บาทแบบไม่รวมเครื่องดื่ม 199 บาทแบบรวมเครื่องดื่มและ 219 บาทรวมเครื่องดื่มถ้ามาคนเดียว โต๊ะนึงสามารถทานได้ทั้งปิ้งย่างและชาบูพร้อมกันโดยไม่คิดราคาเพิ่ม วันนี้มาได้ลองไปหลายอย่าง น้ำจิ้มอร่อยทั้งสามแบบแต่ที่ชอบสุดคือพอนสึที่มีความหอมเปรี้ยวลงตัวพอดีมากๆ อร่อยเป็นอันดับต้นๆของร้านชาบูในเชียงใหม่เลย น้ำซุปหอมหวานพอควร เตายังใช้เป็นเตาแก๊สถังทั้งหมด ร้อนช้านิดๆ ตัวของสดพวกเนื้อหมักนุ่ม ปลาดอลลี่เนื้อแน่นรสชาติดี ไส้กรอกอร่อย ปูอัดหมึกกรอบทั่วไป สามชั้นกับไก่โอเค สันคอสไลด์สดดีแต่ขาดความนุ่ม หมี่หยกมีกลิ่นแปลกๆไม่อร่อยเลย ของทานเล่นทำค้างไว้นานเกินเหม็นหืนบ้างแต่รสชาติดี เครื่องดื่มพวกน้ำอัดลมไม่ค่อยซ่า น้ำผลไม้ใช้ได้ ไอศกรีมทางร้านใช้ของไอเฟรชถือว่าอร่อยดีโดยเฉพาะรสคุกกี้แอนด์ครีม การบริการดี ร้านสะอาด ของสดจะถูกปิดฝากันแมลงวันอย่างดี แอบร้อนนิดๆเพราะพัดลมไม่ทั่วถึง คนกลางๆ เทียบกับสาขาหน้ามอที่เคยไปกินมาหลายปีแล้วต้องบอกว่าต่างกันมากในแง่ของความสะอาด ไม่มีของทานเล่นพวกซูชิเหมือนสาขาแรก ที่ประทับใจอีกอย่างคือคุณภาพของวัตถุดิบที่ค่อนข้างดี สด ใหม่ สะอาด รสชาติใช้ได้ แต่พอมาถึงบ้านรู้สึกหิวน้ำมากๆไม่รู้ว่าเป็นที่ผงชูรสในน้ำจิ้มหรือซุปกันแน่ โดยรวมจึงขอให้ที่ 3.5 ดาวไปทาง 3 ดาวก่อนเนื่องด้วยเหตุผลดังกล่าวประกอบกับปริมาณของต่างๆแอบน้อยไปนิดเมื่อเทียบกับราคา มาลองกันได้